aké sú oprávnenia leteckého senior examinátora?
easa letecký senior examinátor a oprávnenia
senior examinátor je pilot a letecký inštruktor, a letecký examinátor ktorý je držiteľom autorizácie vydanej tzv. kompetentným leteckým úradom - national aviation authority. autorizácia letecký senior examinátor vydáva kompetentný letecký úrad členského štátu easa podľa časti fcl nariadenia 1178/2011, podčasti k ustanovenia fcl.1020 a fcl.1025.
letecký senior examinátor je oprávnený podľa amc2 fcl.1020 a amc2 fcl.1025 vykonávať v zastúpení príslušného leteckého úradu letecké preskúšania - hodnotenie spôsobilosti examinátora (assessment of competence) na získanie, predĺženie a obnovu osvedčenia letecký examinátor.
podľa rozsahu svojich oprávnení examinátora môže letecký senior examinátor vykonávať hodnotenie spôsobilosti examinátorov.
letecký senior examinátor by mal:
byť držiteľom osvedčenia letecký examinátor
mať skúsenosti akceptovateľné leteckým úradom pre výkon fukncie letecký senior examinátor
vykonať minimálne požadované množstvo leteckých preskúšaní, ktoré požaduje letecký úrad
administratívne postupy kladené na preskúšanie pilotov
pred samotným hodnotením spôsobilosti examinátora je vyžadované, aby letecký senior examinátor skontroloval platnosť nasledovných údajov a dokumentov:
preukázanie totožnosti žiadateľa - preskúšavaného examinátora
kontrola preukazu spôsobilosti preskúšavaného examinátora
kontrola osvedčenia examinátora preskúšavaného
kontrola osvedčenia o zdravotnej spôsobilosti
kontrola osvedčenia rádiofonistu
kontrola platnosti kvalifikácií – kvalifikačných kategórií a osvedčení zapísaných v preukaze spôsobilosti
kontrola zápisníku letov žiadateľa
po vykonaní hodnotenia spôsobilosti examinátora sú administratívne náležitosti, ktoré vykonáva letecký senior examinátor nasledovné:
vyplnenie správy o hodnotení spôsobilosti examinátora
zápis do zápisníka letov
notifikácia o vykonaní skúšky úradu vydania preukazu 
presné administratívne náležitosti sa môžu meniť vzhľadom na typ hodnotenia spôsobilosti examinátora, platnosť a vyznačenú platnosť kvalifikácií, osvedčení inštruktora a kvalifikačných kategórií a taktiež aj rozsah preskúšania.